Ło wytwórni Warp Records niy trzeja godać żodnymu słuchaczowi muzyki elektronicznyj, a jejij sława biere sie z akuratnego wybiyranio muzyków i ino tych nojlepszych.
Skisz tego, żodyn sie niy dziwuje, że miszong techno, IDM i house’u, grane łod 1987 roku bez trio LFO, mo taki powodzyni i żodyn ło nim niy zapomino. Troszka zagadkowe miano składu, to je skrót od Low Frequency Oscillator (pol. generator wolnych przebiegów), urzondzyni, kiere sie dowo w syntezatorach, kiere, jak kożdy wiy som potrzebne, kier sie łonaczy muzyka elektroniczno. Kiej sie wszyjstko zaczynało , muzycy z LFO chycili sie kapka sławnego DJ’a – Nightmares on Waxa. Podciepli mu łoni konsek, kiery sie mianuje LFO, coby łoboczył jak sie sprawdzo na klubowych binach. Konsek łokozoł sie być na tela gryfny, że niyskorzyj już godali śnimi szefowie Nightmaresa – wspomniane Warp Records. Robota, kiero razym zrobili przyniosła jeszcze dwa single, ale niy ino, bo jeszcze długograjoncy album Frequencies, z roku 1991. Po nagraniu płyty kapela łostawił DJ Martin Williams, kiery pomogoł Markowi Bellowi i Gezowi Varley’owi w łonaczyniu muzyki i tyż wachowoł tyj czyńści producynckij.
Niy godało sie ło nim, jako ło członu kapeli, chocioż jego staranio w LFO było tak wieli, że jego miano pokozało sie na płycie, w jednyj raji z tom dwójkom. Po skończyniu roboty z DJym Martinem, muzycy wziyni sie za remiksowani konsków Erasure, Björk, Depeche Mode abo Radiohead. W roku 1996 nagrali razym jeszcze jedyn album – Advance, po kierym Gez Varley łostawił Bella i wzion sie za robota z Simonem Hartley’em (aka Wild Planet) duet Feedback.
Mark łostoł som na tym pacu, toż wzion sie za robota z Björk i Depeche Mode. Łostoł łon producyntym jejich albumów Homogenic i Exciter. Kiej sie rozchodzi ło Björk w gra wlazły tyż dwie trasy koncertowe. W roku 2003 wydoł trzeci i - jak na razie – łostatni album LFO Sheath, kierego niekiere konski łostały soundtrackami do filmów i gier komputerowych.
szl_Latn szl_Latn szl_Latn szl_Latn